****





**Δελτίο τύπου**

**Δικτύωση μεταξύ του Κέντρου Κοινότητας Δήμου Φαρκαδόνας και του Περιφερειακού Τμήματος ΣΚΛΕ Θεσσαλίας**

Την Παρασκευή 3 Οκτωβρίου 2025, το Κέντρο Κοινότητας Δήμου Φαρκαδόνας είχε τη χαρά να υποδεχτεί στο χώρο του την Κοινωνική Λειτουργό και μέλος του ΔΣ Περιφερειακού Τμήματος ΣΚΛΕ Θεσσαλίας, κυρία Τσαραπατσάνη Γκόλφω. Στο πλαίσιο ενίσχυσης και δικτύωσης του Περιφερειακού Τμήματος ΣΚΛΕ Θεσσαλίας με φορείς και υπηρεσίες του Νομού Τρικάλων, πραγματοποιήθηκε μεταξύ άλλων και συζήτηση με τους Κοινωνικούς Λειτουργούς του Δήμου προκειμένου να εντοπιστούν και να κωδικοποιηθούν διάφορα ζητήματα που πιθανόν αντιμετωπίζουν οι υπηρεσίες, ώστε να γίνουν προτάσεις και διερευνηθούν λύσεις για την βελτίωση των παρεχόμενων υπηρεσιών.

Γενικότερα, το Περιφερειακό Τμήμα ΣΚΛΕ Θεσσαλίας, αποτελεί τοπικό τμήμα του Συνδέσμου Κοινωνικών Λειτουργών Ελλάδας (ΣΚΛΕ), φορέα που εκπροσωπεί και προωθεί το επάγγελμα του Κοινωνικού Λειτουργού στην Ελλάδα. Σκοπός του τμήματος είναι η συνεργασία και υποστήριξη όλων των κοινωνικών λειτουργών σε τοπικό επίπεδο, η κάλυψη των αναγκών τους, όπως αυτές προκύπτουν στο χώρο εργασίας τους ανεξαρτήτως δομών και υπηρεσιών καθώς επίσης και η προαγωγή και υλοποίηση των στόχων του ΣΚΛΕ στοχεύοντας στην οργάνωση, την επαγγελματική ανάπτυξη και ευαισθητοποίηση σε κοινωνικά θέματα.

 Να ευχαριστήσουμε θερμά τη συνάδελφο, κυρία Τσαραπατσάνη Γκόλφω για την ενημέρωση και τη συνεργασία που πραγματοποίησε με το Κέντρο Κοινότητας του Δήμου μας.

Το Κέντρο Κοινότητας χρηματοδοτείται από το Ευρωπαϊκό Κοινωνικό Ταμείο στο πλαίσιο του Περιφερειακού Επιχειρησιακού Προγράμματος Θεσσαλίας 2021-2027.